Správa zo zahraničnej pracovnej cesty

1.  Účastník ZPC:

Daniela Vaněková, PhDr., ÚIPŠ - Múzeum školstva a pedagogiky, Hálova 16, 842 44 Bratislava, kurátor, vedúca múzea, anglický jazyk, ruský jazyk
Vladimír Michalička, PhDr. CSc., ÚIPŠ - Múzeum školstva a pedagogiky, Hálova 16, 842 44 Bratislava, kurátor, nemecký jazyk, ruský jazyk
2.  Zahraničná pracovná cesta:

Taliansko, Bolzano - Brixen, 29.6. – 2.7.2011, Freie Universität Bozen – Fakulta pedagogických vied, Regensburger Alle 16, Brixen, 14. medzinárodné sympózium školských múzeí a školsko-historických zbierok, rozpočet ÚIPŠ (cestovné, stravné, ubytovanie)
3.  Rámcový program pobytu:

29.6.2011 - 18.00 úvodné stretnutie účastníkov sympózia
30.6.2011 – 9.00  - 18. 00 pracovné rokovanie sympózia, 14.45 – prednesený príspevok pracovníkov MŠaP „Orálna história v Múzeu školstva a pedagogiky“
1.7.2011 – 9.00 – 14.00 pracovné rokovanie sympózia, 16.00 – 18.00 odborný program v Múzeu školstva v Bolzane
2.7.2011 – 9.00 – 12.00 pracovné rokovanie sympózia
Univ prof. Annemarie Augschool – Blasbichler, Freie Universität Bozen – Fakulta pedagogických vied, Regensburger Alle 16, Brixen – predsedníčka organizačného výboru
Dr. Phillip Tolloi - Freie Universität Bozen – Fakulta pedagogických vied, Regensburger Alle 16, Brixen – tajomník organizačného výboru
4.  Stručný priebeh rokovaní, resp.  študijného pobytu:
	
Hlavnou témou rokovania medzinárodného sympózia bolo využívanie orálnej histórie v historicko-pedagogickom výskume a jej aplikácia v školskom múzejníctve. V prvý deň rokovania – po pozdravných prívetoch zástupcov regionálnej správy a univerzity - odzneli hlavné teoretické referáty sympózia – Metodologické aspekty získavania a analýzy ústnych prameňov (prof. H. Blaumeiser, Rakúsko), O hodnote a hraniciach svedeckých výpovedí pre historicko-pedagogický výskum (prof. W. Müller, Nemecko) a praktickejšie zameraný príspevok o využívaní spomienok pri práci s mládežou v školskom múzeu (dr. M. Rösch, Nemecko). Poobedňajší rokovací program prvého dňa pokračoval ďalšími príspevkami, medzi inými aj naším vystúpením Orálna história v Múzeu školstva a pedagogiky, v ktorom sme sa zamerali na zhodnotenie skúseností z uplatnenia výpovedí pamätníkov školského a pedagogického života pre pedagogický výskum a pre dokumentáciu školsko-pedagogickej histórie. 
Počas trojdňového rokovania na sympóziu odznelo dovedna vyše tridsať príspevkov rôzneho charakteru teoreticko-metodologického, ale aj praktického a informatívneho, ktoré predniesli účastníci najmä z Nemecka, Talianska, Švajčiarska, Španielska, Portugalska, Holandska, Rakúska, ale aj Turecka, zo Slovinska, Srbska, Českej republiky, ba aj vzdialenejších krajín ako Austrália, Brazília, 
	Hlavným prínosom zahraničnej služobnej cesty bolo zviditeľnenie Múzea školstva a pedagogiky prostredníctvom aktívnej účasti v hlavnom rokovacom programe sympózia. Ďalším prínosom bolo poznávanie a identifikácia jednotlivých aktivít školských múzeí v zahraničí, kde sa kladie veľký dôraz na prezentáciu zbierok, výstavné a kultúrne aktivity, v oblasti výskumu aj na využívanie spomienok, ústnych výpovedí svedkov školsko-pedagogického diania.  
5.  Odporúčané závery:

Rozpracovať námet na spracovanie zbierkových predmetov podľa vyučovacích predmetov v chronologickej vývojovej línii. Zúčastňovať sa ďalšieho ročníka (2013) medzinárodného sympózia. Vytvárať podmienky pre prípadnú organizáciu medzinárodného školského sympózia na Slovensku v roku 2017. Daniela Vaněková, Vladimír Michalička – 2013, 2015
6.   Prehľad prinesenej dokumentácie a miesto jej uloženia

Knižné publikácie, zborníky, propagačné a informatívne materiály školských múzeí zúčastnených na sympóziu. Uložené vo fonde múzea (sign. PM)
7.   Osobitne vyhodnotený očakávaný prínos ZPC

Zviditeľnenie múzea prostredníctvom aktívnej účasti v hlavnom rokovacom programe sympózia, rozširovanie kontaktov so zahraničnými partnermi (záujem o návštevu nášho múzea).
8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.

Súhlasím so zverejnením správy na internete
Správu vypracoval: 		PhDr. Daniela Vaněková
PhDr. Vladimír Michalička, CSc.
Dátum:     			6. 7. 2011

Správu schválil:  		PaedDr. Roman Baranovič, generálny riaditeľ ÚIPŠ